**OBRAZLOŽENJE**

**PRORAČUNA OPĆINE SV. LOVREČ ZA 2025. GODINU I**

**PROJEKCIJE ZA 2026. I 2027. GODINU**

**UVOD**

Temeljem članka 42. Zakona o proračunu („Narodne novine“, broj 144/21) predstavničko tijelo jedinice lokalne i područne (regionalne) samouprave obvezno je na prijedlog izvršnog tijela donijeti do kraja tekuće godine proračun za iduću proračunsku godinu i projekciju proračuna za sljedeće dvije proračunske godine. Uz proračun za narednu godinu donosi se i Odluka o izvršavanju proračuna.

Pri sastavljanju prijedloga proračuna obvezno je pridržavanje zakonom propisane metodologije koja propisuje sadržaj proračuna, programsko planiranje i proračunske klasifikacije. Zakon propisuje donošenje proračuna po ekonomskoj klasifikaciji na razini skupine (druga razina ekonomske klasifikacije), te donošenje projekcije na razini skupine.

Pravilnik o proračunskim klasifikacijama („Narodne novine“, broj 26/10, 120/13 i 1/20) propisuje vrste, sadržaj i primjenu proračunskih klasifikacija koje su obavezne za proračun, a primjenjuju se u procesu planiranja za razdoblje 2025.-2027. godine. Pravilnikom je definiran način kojim se iskazuju i sustavno prate prihodi i primici, te rashodi i izdaci po nositelju, cilju, namjeni, vrsti, lokaciji i izvoru financiranja. Također je propisana struktura brojčanih oznaka i naziva svake klasifikacije.

Programska klasifikacija uspostavlja se definiranjem pojedinih programa, projekata i aktivnosti

za sve upravne odjele i njihove proračunske korisnike. Na taj način se prikazuju svi rashodi pojedinih projekata i aktivnosti kojima se ostvaruju ciljevi pojedinog programa, tako da se i u proračunu koji se donosi na drugoj razini ekonomske klasifikacije omogućuje uvid u sve aktivnosti i projekte.

Sukladno članku 28. Zakona o proračunu, proračun se sastoji od općeg dijela, posebnog dijela i obrazloženja. Opći dio proračuna sastoji se od sažetka Računa prihoda i rashoda, sažetka Računa financiranja, Prenesenog viška / manjka, te Računa prihoda i rashoda, Računa financiranja i Prenesenog viška / manjka iskazanog po izvorima financiranja. U Računu prihoda i rashoda planirani prihodi i rashodi iskazani su po ekonomskoj klasifikaciji i izvorima financiranja i rashodi iskazani po funkcijskoj klasifikaciji.

Račun prihoda i rashoda iskazuje se u sljedećim tablicama:

1. Račun prihoda
2. Račun rashoda
3. Rashodi prema funkcijskoj klasifikaciji.

U Računu financiranja, planirani primici i izdaci iskazani su po ekonomskoj klasifikaciji i izvorima financiranja.

Preneseni višak / manjak iz prethodne godine iskazan je po izvorima financiranja.

Posebni dio proračuna sadrži rashode i izdatke po organizacijskoj klasifikaciji, izvorima financiranja i ekonomskoj klasifikaciji, raspoređenih u programe koji se sastoje od aktivnosti i projekata.

U nastavku se obrazlaže Opći i Posebni dio Proračuna Općine Sv. Lovreč za 2025. godinu i projekcija za 2026. i 2027. godinu koji uključuje tablične prikaze.

**PRORAČUN OPĆINE SV. LOVREČ ZA 2025. GODINU**

**I. OPĆI DIO**

Prijedlog Proračuna Općine Sv. Lovreč za 2025. godinu utvrđen je u iznosu od 2.420.320,00 €. Prihodi i primici planirani su u iznosu od 2.312.020,00 € a rashodi i izdaci u iznosu od 2.420.320,00 €, dok razliku čini procijenjeni prijenos viška prihoda u iznosu od 108.300,00 €. Projekcija proračuna za 2026. godinu planirana je u iznosu od 2.538.220,00 € a za 2027. godinu 2.085.420,00 €.

1. **RAČUN PRIHODA I RASHODA**
2. **PRIHODI I RASHODI PREMA EKONOMSKOJ KLASIFIKACIJI**
	1. **PRIHODI I PRIHODI OD PRODAJE NEFINANCIJSKE IMOVINE**

Prihodi su planirani temeljem Uputa Ministarstva financija za izradu proračuna JLP(R)S za razdoblje 2025.-2027. godine te temeljem procjene ostvarenja prihoda proračuna u tekućoj proračunskoj godini i njihove projicirane realizacije u slijedećem trogodišnjem razdoblju.

Prijedlogom Proračuna planirani su prihodi u iznosu od 2.312.020,00 € što je u odnosu na 2025. godinu planirano povećanje za 494.102,00 €. U projekcijama za 2026. godinu planirani prihodi iznose 2.538.220,00 € a u 2027. godini 2.085.420,00 €.

Tablica 1. Prihodi prema ekonomskoj klasifikaciji

| **RAČUNSKI PLAN / VRSTA PRIHODA** | **PLAN ZA 2025** | **PRORAČUNZA 2025.** | **PROJEKCIJAZA 2026.** | **PROJEKCIJAZA 2027.** |
| --- | --- | --- | --- | --- |
| 1 | 2 | 3 | 4 | 5 |
| **UKUPNO PRIHODI** | **1.643.093,00** | **2.119.720,00** | **2.363.920,00** | **1.926.120,00** |
| **6 Prihodi poslovanja** | **1.054.350,00** | **1.399.640,00** | **1.434.040,00** | **1.282.240,00** |
| 61 Prihodi od poreza | 1.054.350,00 | 1.399.640,00 | 1.434.040,00 | 1.282.240,00 |
| 63 Pomoći iz inozemstva i od subjekata unutar općeg proračuna | 331.143,00 | 381.080,00 | 661.080,00 | 375.080,00 |
| 64 Prihodi od imovine | 40.000,00 | 31.000,00 | 31.000,00 | 31.000,00 |
| 65 Prihodi od upravnih i administrativnih pristojbi, pristojbi po posebnim propisima i naknada | 205.200,00 | 300.000,00 | 229.800,00 | 229.800,00 |
| 66 Prihodi od prodaje proizvoda i robe te pruženih usluga i prihodi od donacija | 11.400,00 | 7.000,00 | 7.000,00 | 7.000,00 |
| 68 Kazne, upravne mjere i ostali prihodi  | 1.000,00 | 1.000,00 | 1.000,00 | 1.000,00 |
| **7 Prihodi od prodaje nefinancijske imovine** | **174.825,00** | **192.300,00** | **174.300,00** | **159.300,00** |
| 71 Prihodi od prodaje neproizvedene dugotrajne imovine | 174.825,00 | 192.300,00 | 174.300,00 | 159.300,00 |

Tablica 2. Prihodi prema izvorima financiranja

| **RAČUNSKI PLAN / VRSTA IZVORA** | **PLANZA 2025.** | **PRORAČUNZA 2025.** | **PROJEKCIJAZA 2026.** | **PROJEKCIJAZA 2027.** |
| --- | --- | --- | --- | --- |
| 1 | 2 | 3 | 4 | 5 |
| **UKUPNO PRIHODI** | **1.817.918,00** | **2.312.020,00** | **2.538.220,00** | **2.085.420,00** |
| **1. Opći prihodi i primici** | **1.065.350,00** | **1.401.640,00** | **1.436.040,00** | **1.284.240,00** |
| 11 Opći prihodi i primici | 1.065.350,00 | 1.401.640,00 | 1.436.040,00 | 1.284.240,00 |
| **4. Prihodi za posebne namjene** | **235.200,00** | **330.000,00** | **259.800,00** | **259.800,00** |
| 41 Prihodi za posebne namjene | 235.200,00 | 330.000,00 | 259.800,00 | 259.800,00 |
| **5. Pomoći**  | **331.143,00** | **381.080,00** | **661.080,00** | **375.080,00** |
| 52 Pomoći proračunu iz drugih proračuna | 325.143,00 | 373.080,00 | 653.080,00 | 367.080,00 |
| 53 Pomoći izravnavanja za decentralizirane funkcije | 6.000,00 | 8.000,00 | 8.000,00 | 8.000,00 |
| **6. Donacije** | **11.400,00** | **7.000,00** | **7.000,00** | **7.000,00** |
| 61 Donacije  | 11.400,00 | 7.000,00 | 7.000,00 | 7.000,00 |
| **7. Prihodi od prodaje ili zamjene nefinancijske imovine** | **174.825,00** | **192.300,00** | **174.300,00** | **159.300,00** |
| 71 Prihodi od prodaje ili zamjene nefinancijske imovine  | 174.825,00 | 192.300,00 | 174.300,00 | 159.300,00 |

**PRIHODI OD POREZA**

Prihodi od poreza za 2025. godinu planirani su na temelju projekcija makroekonomskih pokazatelja, te ostvarenih poreznih prihoda za prvih devet mjeseci 2025. godine. Unutar poreznih prihoda najznačajniji su porez na dohodak, porez na promet nekretnina.

**POMOĆI IZ INOZEMSTVA I OD SUBJEKATA UNUTAR OPĆEG PRORAČUNA**

Planirana sredstva u visini od 381.080,00 € odnose se na:

* pomoći iz državnog proračuna za funkcionalno spajanje dječjeg vrtića
* pomoći izravnanja za decentralizirane funkcije za financiranje Javne vatrogasne postrojbe – Centra za zaštitu od požara Poreč
* pomoći iz državnog proračuna za uređenje starogradske jezgre, obnovu freski u Crkvi sv. Blaža

**PRIHODI OD IMOVINE**

Prihode od imovine čine prihodi od financijske i nefinancijske imovine a planirani su u iznosu od 31.000,00 €.

**PRIHODI OD UPRAVNIH I ADMINISTRATIVNIH PRISTOJBI, PRISTOJBI PO POSEBNIM PROPISIMA I NAKNADA**

Planirani prihodi od upravnih i administrativnih pristojbi, pristojbi po posebnim propisima i naknada iznose 300.000,00 €. Najznačajniji prihodi su prihodi od komunalne naknade i prihodi od komunalnog doprinosa.

**PRIHODI OD PRODAJE PROIZVODA I ROBA TE PRUŽENIH USLUGA I PRIHODI OD DONACIJA**

Prihodi od prodaje proizvoda i roba te pruženih usluga i prihodi od donacija planirani su u visini od 7.000,000 € a odnose se na donacije pravnih i fizičkih osoba izvan općeg proračuna u svrhu organizacije manifestacija iz područja kulture.

**KAZNE, UPRAVNE MJERE I OSTALI PRIHODI**

Prihodi od kazni, upravnih mjera i ostali prihodi planirani su u visini od 1.000,00 €.

**PRIHODI OD PRODAJE NEFINANCIJSKE IMOVINE**

Prihodi od prodaje nefinancijske imovine planirani su u iznosu od 192.300,00 € i to kao prihodi od prodaje neproizvedene dugotrajne imovine.

* 1. **RASHODI I RASHODI ZA NABAVU NEFINANCIJSKE IMOVINE**

Prijedlogom Proračuna Općine Sv. Lovreč – Fontane planirani su rashodi u iznosu od 4.721.370,00 € što je više za 8,8% u odnosu na planirane rashode Proračuna za 2023. godinu. U projekcijama za 2025. godinu planirani rashodi iznose 3.103.240,00 € a u 2026. godini 3.144.050,00 €.

Tablica 3. Rashodi prema ekonomskoj klasifikaciji

| **RAČUNSKI PLAN / VRSTA RASHODA** | **PLANZA 2025.** | **PRORAČUNZA 2025.** | **PROJEKCIJAZA 2026.** | **PROJEKCIJAZA 2027.** |
| --- | --- | --- | --- | --- |
| 1 | 2 | 3 | 4 | 5 |
| **UKUPNO RASHODI** | **2.653.893,00** | **2.418.820,00** | **2.536.720,00** | **2.083.920,00** |
| **3 Rashodi poslovanja** | **1.079.270,00** | **1.407.520,00** | **1.352.920,00** | **1.385.120,00** |
| 31 Rashodi za zaposlene | 112.650,00 | 175.000,00 | 180.000,00 | 185.000,00 |
| 32 Materijalni rashodi | 668.170,00 | 670.020,00 | 658.120,00 | 675.120,00 |
| 34 Financijski rashodi | 4.700,00 | 5.000,00 | 5.300,00 | 5.500,00 |
| 36 Pomoći dane u inozemstvo i unutar općeg proračuna | 116.700,00 | 314.300,00 | 344.300,00 | 354.300,00 |
| 37 Naknade građanima i kućanstvima na temelju osiguranja i druge naknade | 64.870,00 | 51.870,00 | 51.870,00 | 51.870,00 |
| 38 Ostali rashodi | 112.180,00 | 191.330,00 | 113.330,00 | 113.330,00 |
| **4 Rashodi za nabavu nefinancijske imovine** | **1.574.623,00** | **1.011.300,00** | **1.183.800,00** | **698.800,00** |
| 41 Rashodi za nabavu neproizvedene dugotrajne imovine | 30.000,00 | 30.000,00 | 30.000,00 | 30.000,00 |
| 42 Rashodi za nabavu proizvedene dugotrajne imovine | 1.299.525,00 | 411.300,00 | 328.800,00 | 198.800,00 |
| 45 Rashodi za dodatna ulaganja na nefinancijskoj imovini | 245.098,00 | 570.000,00 | 825.000,00 | 470.000,00 |

Tablica 4. Rashodi prema izvorima financiranja

| **RAČUNSKI PLAN / VRSTA IZVORA** | **PLANZA 2025.** | **PRORAČUNZA 2025.** | **PROJEKCIJAZA 2026.** | **PROJEKCIJAZA 2027.** |
| --- | --- | --- | --- | --- |
| 1 | 2 | 3 | 4 | 5 |
| **UKUPNO RASHODI** | **2.653.893,00** | **2.418.820,00** | **2.536.720,00** | **2.083.920,00** |
| **1. Opći prihodi i primici** | **1.065.448,00** | **1.401.640,00** | **1.434.540,00** | **1.282.740,00** |
| 11 Opći prihodi i primici | 1.065.448,00 | 1.401.640,00 | 1.434.540,00 | 1.282.740,00 |
| **4. Prihodi za posebne namjene** | **233.700,00** | **376.800,00** | **259.800,00** | **259.800,00** |
| 41 Prihodi za posebne namjene | 233.700,00 | 376.800,00 | 259.800,00 | 259.800,00 |
| **5. Pomoći**  | **331.143,00** | **381.080,00** | **661.080,00** | **375.080,00** |
| 52 Pomoći proračunu iz drugih proračuna | 325.143,00 | 373.080,00 | 653.080,00 | 367.080,00 |
| 53 Pomoći izravnavanja za decentralizirane funkcije | 6.000,00 | 8.000,00 | 8.000,00 | 8.000,00 |
| **6. Donacije** | **11.400,00** | **7.000,00** | **7.000,00** | **7.000,00** |
| 61 Donacije  | 11.400,00 | 7.000,00 | 7.000,00 | 7.000,00 |
| **7. Prihodi od prodaje ili zamjene nefinancijske imovine** | **1.012.202,00** | **192.300,00** | **174.300,00** | **159.300,00** |
| 71 Prihodi od prodaje ili zamjene nefinancijske imovine  | 1.012.202,00 | 192.300,00 | 174.300,00 | 159.300,00 |
| **8. Namjenski primici** | **0,00** | **60.000,00** | **0,00** | **0,00** |
| 81 Namjenski primici od zaduživanja | 0,00 | 60.000,00 | 0,00 | 0,00 |

**RASHODI ZA ZAPOSLENE**

Rashodi za zaposlene u 2025. godini planirani su u iznosu od 175.000,00 € te su veći od rashoda utvrđenih Proračunom za 2025. godinu.

**MATERIJALNI RASHODI**

Materijalni rashodi planirani su u iznosu od 670.020,00 € a odnose se na naknade troškova zaposlenima, rashode za materijal i energiju, rashode za usluge i ostale nespomenute rashode poslovanja koji obuhvaćaju naknade za rad predstavničkih i izvršnih tijela, premije osiguranja, reprezentaciju, članarine, upravne, administrativne i sudske pristojbe i ostale slične rashode.

**FINANCIJSKI RASHODI**

Financijski rashodi planirani su u visini od 5.000,00 € a odnose se na ostale financijske rashode.

**POMOĆI DANE U INOZEMSTVO I UNUTAR OPĆEG PRORAČUNA**

Pomoćima danim unutar opće države odnosno proračunskim korisnicima drugih proračuna u iznosu od 314.300,00 € sufinancira se rad Dječjeg vrtića Radost, područnog odjela u Sv. Lovreč, Javne vatrogasne postrojbe – Centra za zaštitu od požara Poreč, , Centra za pružanje usluga u zajednici – Zdravi grad Poreč, Fonda za razvoj poljoprivrede i agroturizma Istre, sufinanciranje dijela kreditne obveze za rekonstrukciju Specijalne bolnice „Martin Horvat“ u Rovinju te sufinanciranje nadstandarda u području zdravstvenih usluga.

**NAKNADE GRAĐANIMA I KUĆANSTVIMA NA TEMELJU OSIGURANJA I DRUGE NAKNADE**

Navedene naknade u 2025. godini planirane su u visini od 51.870,00 € i odnose se na namjene predviđene Socijalnim programom, za stipendije učenicima i studentima, školski udžbenici i pribor za osnovnoškolce, sufinanciranje prijevoza te prigodne pomoći povodom božićnih i uskrsnih blagdana, naknade za novorođene.

**OSTALI RASHODI**

Ostali rashodi planirani su u iznosu od 191.330,00 € a odnose se na za proračunsku zalihu, tekuće donacije od čega se najveći dio odnosi na potpore za programe javnih potreba koje se dodjeljuju udrugama po raspisanom javnom pozivu a koje će se raspodijeliti po pojedinim korisnicima sukladno provedenom javnom pozivu i donesenoj odluci o dodjeli financijskih sredstava. Isplata sredstava vršit će se na temelju ugovora i uvjeta koji će biti propisani prilikom objave javnog poziva. Ukoliko se po provedenom javnom pozivu dio sredstava ne dodijeli udrugama, ista će im se moći dodijeliti izravnom dodjelom sukladno odredbama Pravilnika o financiranju programa i projekata od interesa za opće dobro iz Proračuna Općine Sv. Lovreč („Službeni glasnik Općine Sv. Lovreč“, broj 8/15, 7/17 i 7/21).

**RASHODI ZA NABAVU NEFINANCIJSKE IMOVINE**

Rashodi za nabavu nefinancijske imovine planirani su u iznosu od 1.011.300,00 €. Rashodi za nabavu neproizvedene dugotrajne imovine planirani su u iznosu od 30.000,00 € a odnosi se na materijalnu imovinu – zemljište Rashodi za nabavu proizvedene dugotrajne imovine planirani su u iznosu od 411.300,00 €, a odnose se na nabavu nove oprema za potrebe JUO, izgradnju i rekonstrukciju starogradske jezgre, proširenje groblja, izgradnju javne rasvjete. Rashodi za dodatna ulaganja na nefinancijskoj imovini planirani su u visini od 570.000,00 € i to prvenstveno za ulaganja u izgradnju prometne infrastrukture, obnovu škole u Krunćićima, obnovu krova općinske zgrade.

1. **RAČUN FINANCIRANJA**

U Računu financiranja planirani su primici od zaduživanja u visini od 0,00 € dok su izdaci za financijsku imovinu i otplatu zajmova planirani u visini od 1.500,00 €.

Tablica 5. Račun financiranja prema ekonomskoj klasifikaciji

| **RAČUNSKI PLAN / VRSTA PRIMITAKA/IZDATAKA** | **PLANZA 2025.** | **PRORAČUNZA 2025.** | **PROJEKCIJAZA 2026.** | **PROJEKCIJAZA 2027.** |
| --- | --- | --- | --- | --- |
| 1 | 3 | 4 | 5 | 6 |
| **UKUPNO IZDACI**  | **1.500,00** | **1.500,00** | **1.500,00** | **1.500,00** |
| **5 Izdaci za financijsku imovinu i otplate zajmova** | **1.500,00** | **1.500,00** | **1.500,00** | **1.500,00** |
| 53 Izdaci za dionice i udjele u glavnici | 1.500,00 | 1.500,00 | 1.500,00 | 1.500,00 |

Tablica 7. Račun financiranja prema izvorima financiranja

|  |  |  |  |  |
| --- | --- | --- | --- | --- |
| **RAČUNSKI PLAN / VRSTA IZVORA** | **PLANZA 2023.** | **PRORAČUNZA 2025.** | **PROJEKCIJAZA 2025.** | **PROJEKCIJAZA 2026.** |
| 1 | 3 | 4 | 5 | 6 |
| **UKUPNO IZDACI**  | **1.500,00** | **1.500,00** | **1.500,00** | **1.500,00** |
| **4. Prihodi za posebne namjene** | **1.500,00** | **1.500,00** | **1.500,00** | **1.500,00** |
| 41 Prihodi za posebne namjene | 1.500,00 | 1.500,00 | 1.500,00 | 1.500,00 |

1. **PRENESENI VIŠAK / MANJAK**

Raspoloživim sredstvima iz prethodnih godina iskazan je planirani višak prihoda u visini od 108.300,00 €.

**II. POSEBNI DIO**

Posebni dio proračuna sadrži rashode i izdatke po organizacijskoj klasifikaciji, izvorima financiranja i ekonomskoj klasifikaciji, raspoređenih u programe koji se sastoje od aktivnosti i projekata.

Organizacijskom klasifikacijom prikazan je raspored sredstava planiranih Proračunom po razdjelima. Sukladno članku 6. Pravilnika o proračunskim klasifikacijama („Narodne novine“, broj 26/10, 120/13 i 1/20) razdjel je organizacijska razina utvrđena za potrebe planiranja i izvršavanja proračuna, a sastoji se od jedne ili više glava te je nadalje propisano da one jedinice lokalne i područne (regionalne) samouprave čije glave nemaju proračunske korisnike, glava je istovjetna razdjelu.

Programska klasifikacija sadrži rashode i izdatke iskazane kroz aktivnosti i projekte, koji su povezani u programe temeljem zajedničkih ciljeva.

* Zakon o financiranju jedinica lokalne i područne (regionalne) samouprave(„Narodne novine“, broj 127/17, 138/20, 151/22 i 114/23)
* Zakon o plaćama u lokalnoj i područnoj (regionalnoj) samoupravi („Narodne novine“, broj 28/10 i 10/23)
* Zakon o porezu na dohodak („Narodne novine“, broj 115/16, 106/18, 121/19, 32/20 i 138/20, 151/22 i 114/23)
* Pravilnik o proračunskom računovodstvu i računskom planu („Narodne novine“, broj 124/14, 115/15, 87/16, 3/18, 126/19 i 108/20)
* drugi zakonski i podzakonski akti iz područja rada.

U Programima javnih potreba Općine Sv. Lovreč za 2025., detaljno su objašnjeni planirani rashodi po pojedinim tekućim projektima, aktivnostima i kapitalnim projektima. Programe javnih potreba Općine Sv. Lovreč za 2025. godinu čine:

* Program održavanja komunalne infrastrukture na području Općine Sv. Lovreč za 2025. godinu,
* Program građenja objekata i uređaja komunalne infrastrukture na području Općine Sv. Lovreč za 2025. godinu,
* Program gradnje ostalih komunalnih i gospodarstvenih potreba na području Općine Sv. Lovreč za 2025. godinu,
* Program javnih potreba u obrazovanju na području Općine Sv. Lovreč za 2025. godinu,
* Program javnih potreba u socijalnoj skrbi i zdravstvu na području Općine Sv. Lovreč za 2025. godinu,
* Program javnih potreba u predškolskom odgoju i obrazovanju na području Općine Sv. Lovreč za 2025. godinu,
* Program javnih potreba u kulturi na području Općine Sv. Lovreč za 2025. godinu,
* Program javnih potreba u sportu na području Općine Sv. Lovreč za 2025. godinu.